અમદાવાદ: ગાંધીનગર ક્રાઈમ બ્રાંચના અધિકારીઓ તરીકે ઓળખ આપીને ત્રણ ધૂતારાઓએ 55 વર્ષીય મનોજ જાનીનું અપહરણ કર્યું. નાના ચિલોડા પાસે એક મહિલાએ મનોજ પાસે લિફ્ટ માગી હતી, મહિલાને લિફ્ટ આપ્યા બાદ આ ઘટના બની. મનોજ જાનીને અપહરણકર્તાઓએ 4 કલાક સુધી બંધક બનાવીને રાખ્યા અને 10 લાખ રૂપિયાની ખંડણી પણ માગી. અંતે કિડનેપર્સ મનોજને બોડકદેવમાં તેની બહેનના ઘરે લઈ ગયા. ખંડણી પેટે મનોજ જાની 50,000 રૂપિયા બહેન પાસેથી લેવા ગયા એ દરમિયાન આરોપીઓ મનોજની 4 લાખની કાર લઈને નાસી છૂટ્યા.